ไทยติด “โควิด” เพิ่ม 7 ราย! กลับจาก “อียิปต์-สหรัฐฯ” ดันยอดป่วยสะสม 3,227 คน
"ศบค." เผยไทยติด "โควิด" เพิ่ม 7 ราย! กลับจาก "อียิปต์-สหรัฐฯ" ดันยอดป่วยสะสม 3,227 คน ในประเทศเป็นศูนย์ต่อเนื่อง 50 วัน
"ศบค." เผยไทยติด "โควิด" เพิ่ม 7 ราย! กลับจาก "อียิปต์-สหรัฐฯ" ดันยอดป่วยสะสม 3,227 คน ในประเทศเป็นศูนย์ต่อเนื่อง 50 วัน
14 ก.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ในประเทศ ประจำวันที่ 14 ก.ค.63 เมื่อเวลา 11:30 น. ที่ทำเนียบรัฐบาล
โดยระบุว่า พบผู้ป่วยยืนยันติดเชื้อโควิด-19 รายใหม่ 7 ราย ซึ่งเป็นผู้ที่เดินทางกลับจากประเทศอียิปต์ 6 ราย และสหรัฐฯ 1 ราย เข้าพักอยู่ใน State Quarantine ส่วนในประเทศไม่พบผู้ติดเชื้อรายใหม่ต่อเนื่องเป็นเวลา 50 วันนับตั้งแต่วันที่ 25 พ.ค.เป็นต้นมา
สำหรับผู้ป่วยยืนยันสะสม ล่าสุดอยู่ที่ 3,227 ราย เป็นผู้ป่วยในประเทศ 2,444 ราย และผู้ป่วยใน State Quarantine จำนวน 290 ราย วันนี้มีผู้รักษาหาย เพิ่ม 1 ราย ทำให้จำนวนผู้ป่วยรักษาหายแล้วรวม 3,091 ราย และยังมีผู้ป่วยรักษาตัวอยู่ในโรงพยาบาล 78 ราย ขณะที่ไม่มีผู้เสียชีวิตเพิ่ม ยอดผู้เสียชีวิตรวม ยังคงอยู่ที่ 58 ราย